CELEX: C2007/297/12
Language: fi
Date: 2007-12-08 00:00:00
Title: Asia C-98/06: Yhteisöjen tuomioistuimen tuomio (kolmas jaosto) 11.10.2007 (Högsta domstolenin (Ruotsi) esittämä ennakkoratkaisupyyntö) — Freeport plc v. Olle Arnoldsson (Asetus (EY) N:o 44/2001 — 6 artiklan 1 alakohta — Erityinen toimivalta — Useita vastaajia — Kanteiden oikeudellinen perusta — Väärinkäyttö — Valtion, jossa toisella vastaajista on kotipaikka, tuomioistuimissa nostetun kanteen menestymismahdollisuus)

8.12.2007   
            
            
               FI
            
            
               Euroopan unionin virallinen lehti
            
            
               C 297/9
            
         Yhteisöjen tuomioistuimen tuomio (kolmas jaosto) 11.10.2007 (Högsta domstolenin (Ruotsi) esittämä ennakkoratkaisupyyntö) — Freeport plc v. Olle Arnoldsson
   (Asia C-98/06) (1)
   
   (Asetus (EY) N:o 44/2001 - 6 artiklan 1 alakohta - Erityinen toimivalta - Useita vastaajia - Kanteiden oikeudellinen perusta - Väärinkäyttö - Valtion, jossa toisella vastaajista on kotipaikka, tuomioistuimissa nostetun kanteen menestymismahdollisuus)
   (2007/C 297/12)
   Oikeudenkäyntikieli: ruotsi
   Ennakkoratkaisua pyytänyt tuomioistuin
   Högsta domstolen
   Pääasian asianosaiset
   
      Valittaja: Freeport plc
   
      Vastapuoli: Olle Arnoldsson
   Oikeudenkäynnin kohde
   Ennakkoratkaisupyyntö — Högsta domstolen — Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 (EYVL L 12, s. 1) 6 artiklan 1 alakohdan tulkinta — Erityinen toimivalta — Useita vastaajia — Maksusitoumusta koskevat vaatimukset, jotka esitetään samanaikaisesti oikeushenkilön kotipaikan tuomioistuimessa kyseistä oikeushenkilöä vastaan ja lisäksi sellaista toista henkilöä vastaan, jonka kotipaikka on toisen jäsenvaltion alueella ja joka on allekirjoittanut kyseisen sitoumuksen olematta kuitenkaan ensiksi mainitun oikeushenkilön valtuutettu tai edustaja — Vaatimusten sopimusperusteisuus
   Tuomiolauselma
   
               1)
            
            
               Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 6 artiklan 1 alakohtaa on tulkittava siten, että se, että useita vastaajia vastaan nostetuilla kanteilla on eri oikeudellinen perusta, ei ole esteenä kyseisen säännöksen soveltamiselle.
            
         
               2)
            
            
               Asetuksen N:o 44/2001 6 artiklan 1 alakohtaa sovelletaan silloin, kun eri vastaajia vastaan nostetut kanteet liittyvät niitä nostettaessa toisiinsa eli kun niiden käsitteleminen ja ratkaiseminen yhdessä on tarpeen, jotta vältettäisiin se, että eri oikeudenkäynneissä annetaan keskenään ristiriitaisia tuomioita, eikä tämän lisäksi ole tarpeen osoittaa erikseen, ettei kanteita ole nostettu ainoastaan siinä tarkoituksessa, että kanne jotakuta vastaajaa vastaan saataisiin tutkituksi muissa kuin sen jäsenvaltion, jossa tällä vastaajalla on kotipaikka, tuomioistuimissa.
            
         
      (1)  EUVL C 86, 8.4.2006.